บลจ.ยูโอบีบริหาร2ทาร์เก็ตฟันด์เข้าเป้า10%
บลจ.ยูโอบี บริหารผลตอบแทนถึงเป้าหมาย สไตรค์ 2 กองทุนทาร์เก็ตฟันด์เข้าเป้า 10% ในเวลา 4 เดือนเศษ
14 ก.พ. 2555

บลจ.ยูโอบี บริหารผลตอบแทนถึงเป้าหมาย สไตรค์ 2 กองทุนทาร์เก็ตฟันด์เข้าเป้า 10% ในเวลา 4 เดือนเศษ                   นายวนา  พูลผล  ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) กล่าวว่า บริษัทบริหารผลตอบแทนของกองทุนทาร์เก็ตฟันด์ซึ่งลงทุนในหุ้นไทย จำนวน 2 กองทุน ได้แก่กองทุนเปิด ยูโอบี ซุปเปอร์ สไตรค์ 6 (UOBSS6)  และ กองทุนเปิด ยูโอบี ซุปเปอร์ สไตรค์ 7 (UOBSS7)  ถึงเป้าหมาย โดยใช้เวลาเพียง 4 เดือน 22 วัน และ 4 เดือน 26 วัน ตามลำดับ จากอายุโครงการกำหนดไว้ 1 ปี
"นับเป็นความสำเร็จในการบริหารกองทุน ที่นำความเชี่ยวชาญของทีมผู้จัดการกองทุนที่เลือกใช้กลยุทธ์การคัดเลือกหุ้นที่เหมาะสม เพื่อสร้างผลตอบแทนให้กับนักลงทุนและปรับเปลี่ยนน้ำหนักการลงทุนได้ตามความเหมาะสมของภาวะตลาดในช่วงเวลานั้นๆ  นอกจากนี้ยังมีปัจจัยสนับสนุนจากภาวะเศรษฐกิจที่ยังมีแนวโน้มเติบโตอย่างต่อเนื่อง จึงทำให้กองทุนดังกล่าวบรรลุเป้าหมายในการสร้างผลตอบแทนตามที่กำหนดไว้”นายวนา กล่าว